Държавен вестник, бр. 86, 2023 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  86
отпадна топлина и студ в районните отоп­
лителни и охладителни системи през 2020 г.“
§ 18. Член 12а се отменя.
§ 19. Член 13 се изменя така:
„Чл. 13. (1) При изчисляване на задъл­
жителния минимален дял на енергията от 
възобновяеми източници в крайното потреб­
ление на енергия в транспорта потреблението 
на биогорива от ново поколение и биогаз за 
транспорта от суровини тип „А“ е най-малко:
1. 0,2 на сто през 2022 г.;
2. едно на сто през 2025 г.;
3. 3,5 на сто през 2030 г.
(2) При изчисляване на задължителния 
минимален дял на енергията от възобновяеми 
източници в крайното потребление на енергия 
в транспорта се отчитат и възобновяемите 
течни и газообразни транспортни горива от 
небиологичен произход, когато те се използват 
като междинни продукти за производството 
на конвенционални горива и рециклираните 
въглеродни горива. 
(3) При изчисляването на брутното край­
но потребление на енергия от възобновяеми 
източници и на задължителния дял на енер­
гията от възобновяеми източници в крайното 
потребление на енергия в транспорта делът 
на биогоривата, течните горива от биомаса 
или газообразните и твърдите горива от био­
маса, произведени от хранителни и фуражни 
култури с висок риск от непреки промени в 
земеползването, за които се наблюдава зна­
чително разширяване на производствения 
район в терени с високи въглеродни запаси, 
не надвишава равнището на потребление на 
такива горива през 2019 г.
(4) Делът по ал. 3 може да надвиши рав­
нището на потребление през 2019 г., освен 
когато биогоривата, течните горива от биомаса 
или газообразните и твърди горива от био­
маса са сертифицирани като горива с нисък 
риск от непреки промени в земеползването 
в съответствие с Делегиран регламент (ЕС) 
2019/807 на Комисията от 13 март 2019 г. за 
допълване на Директива (ЕС) 2018/2001 на 
Европейския парламент и на Съвета по отно­
шение на определянето на суровините с висок 
риск от непреки промени в земеползването, за 
които се наблюдава значително разширяване 
на производствения район в терени с високи 
въглеродни запаси и за сертифициране на 
биогоривата, течните горива от биомаса и 
газообразните и твърдите горива от биомаса 
с нисък риск от непреки промени в земеполз­
ването (ОВ, L 133/1 от 21 май 2019 г.). 
(5) В периода от 31 декември 2023 г. до 31 
декември 2030 г. делът на биогоривата, теч­
ните горива от биомаса или газообразните и 
твърдите горива от биомаса, произведени от 
хранителни и фуражни култури с висок риск 
от непреки промени в земеползването, за 
които се наблюдава значително разширяване 
на производствения район в терени с високи 
въглеродни запаси, намалява до 0 на сто.
(6) При изчисляването на потреблението 
на енергия от възобновяеми източници делът 
на биогорива и биогаз за транспорта от су­
ровини тип „Б“ се ограничава до 1,7 на сто 
от енергийното съдържание на горивата в 
сектор транспорт. 
(7) Изчисляването на дела на енергията от 
възобновяеми източници в брутното крайно 
потребление на енергия и дела на възобновяеми 
източници в транспорта, правилата за нор­
мализиране при отчитане на електрическата 
енергия, произведена от водноелектрически и 
вятърни електрически централи, и за отчита­
нето на енергията от термопомпи се определя 
с наредба на министъра на енергетиката. 
При изчисляването на дела на енергията от 
възобновяеми източници се използват мето­
диката и определенията от Регламент (ЕО) 
№ 1099/2008 на Европейския парламент и на 
Съвета от 22 октомври 2008 г. относно ста­
тистиката за енергийния сектор (ОВ, L 304/1 
от 14 ноември 2008 г.).“
§ 20. В чл. 14, ал. 2 думите „чл. 12 и 
чл. 12а, ал. 5“ се заменят с „чл. 12 и чл. 13, 
ал. 1“ и думите „чл. 12а, ал. 1 и 2“ се заменят 
с „чл. 12, ал. 5“.
§ 21. В чл. 15 се правят следните изменения 
и допълнения:
1. В ал. 3:
а) в т. 2 съюзът „и“ накрая и запетаята 
пред него се заменят с точка и запетая;
б) създава се т. 4:
„4. електрическата енергия е била про­
изведена в съответствие с международното 
право в трета държава, която е страна по 
Конвенцията за защита на правата на човека 
и основните свободи на Съвета на Европа или 
други международни конвенции или договори 
в областта на правата на човека.“
2. В ал. 4:
а) в т. 1 думите „31 декември 2016 г.“ се 
заменят с „31 декември 2026 г.“;
б) в т. 2 думите „31 декември 2020 г.“ се 
заменят с „31 декември 2030 г.“ и думите „31 
декември 2022 г.“ се заменят с „31 декември 
2032 г.“.
3. В ал. 5 думите „31 декември 2020 г.“ се 
заменят с „31 декември 2030 г.“.
§ 22. В чл. 17 се правят следните изменения 
и допълнения:
1. Досегашният текст става ал. 1 и в нея:
а) текстът преди т. 1 се изменя така: „На­
сърчаването на производството на енергия 
от възобновяеми източници за трайно за­
доволяване на обществени потребности се 
извършва чрез:“;
б) в т. 1 думите „газ от възобновяеми източ­
ници“ се заменят с „биогаз и зелен водород“;
в) създават се т. 6 – 8: